**Výzva na predloženie cenovej ponuky[[1]](#footnote-1)**

**Názov predmetu zákazky:**

**„****Výmena kamier vo vozidlách - Trolejbusy\_CP 9/2024“**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Lucia Cencerová

 Telefón: (+ 421) (2) 5950 1260

 E-mail: cencerova.lucia@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Označenie zákazky:** CP 9/2024
2. **Druh zákazky:** zmiešaná zákazka:hlavný druh**:** tovar, doplňujúci druh: služby
3. **Predpokladaná hodnota zákazky:** 363.450,00 € bez DPH
4. **CPV kód**:

 hlavný: 35125300-2 Bezpečnostné kamery

doplňujúce:

50343000-1 Opravy a údržba videozariadení

1. **Opis predmetu zákazky**

Predmetom zákazky je výmena kamier v 100 ks trolejbusov dodaných v rokoch 2014 – 2015, ktorým skončila doba záruky a funkčnosť kamerového systému. Predmet zákazky je ďalej bližšie špecifikovaný v prílohe č. 1A, 1B, 1C a č. 2 tejto výzvy.

1. **Miesto plnenia:** všeobecne stanovené územie mesta Bratislavy, pričom konkrétne miesto plnenia si Zmluvné strany dohodnú
2. **Obhliadka testovania kompatibility riešenia navrhovaného záujemcom:**

Záujemcovia budú mať počas obhliadky možnosť otestovať si kompatibilitu ním navrhovaného riešenia priamo na vozidle. Obstarávateľ ale negarantuje, že v prípade úspešného otestovania u vozidla pristaveného na obhliadke bude kompatibilita zaručená u všetkých zostávajúcich vozidiel

**Kontaktná osoba:**

Róbert Dúbravčík, mail: dubravcik.robert@dpb.sk, **tel.:** +421 (0)2 5950 2477

1. **Lehota viazanosti cenovej ponuky:** 12 mesiacov
2. **Lehota, miesto a spôsob predkladania ponúk: do 04.06.2024 do 16:00 hod.**

Ponuky je potrebné predkladať elektronicky, a to prostredníctvom IS JOSEPHINE: (link)

https://josephine.proebiz.com/sk/tender/56399/summary

1. **Požadovaný obsah ponuky:**

Ponuka predložená uchádzačom musí obsahovať tieto doklady v elektronickej podobe:

1. Doklady / dokumenty preukazujúce splnenie požiadaviek uvedených v bodoch 3.3 a 3.4 prílohy č. 1A Špecifikácia predmetu zákazky tejto výzvy;
2. Vyplnenú prílohu 2 tejto výzvy - Návrh na plnenie kritérií a cenová tabuľka vo formáte .xls aj v .pdf (v .pdf ako podpísanú verziu osobou oprávnenou konať za uchádzača);
3. Čestné vyhlásenie podľa Prílohy č. 3 (v pdf ako podpísanú verziu osobou oprávnenou konať za uchádzača);
4. Čestné vyhlásenie dodávateľa – sankčné opatrenia podľa Prílohy č. 4 (v pdf ako podpísanú verziu osobou oprávnenou konať za uchádzača);
5. Ďalšie doklady a dokumenty, ktorými uchádzač preukáže splnenie podmienok účasti podľa bodu 17 tejto výzvy (ak relevantné).
6. Vyplnenú prílohu 5 tejto výzvy - Rámcovú dohodu na dodanie tovaru (v editovateľnej a nepodpísanej verzii (MS WORD).
7. **Typ zmluvy/objednávky:** Rámcová dohoda na dodanie tovaru
8. **Trvanie zmluvy/lehota dodania:** 12 mesiacov **/** najneskôr do 180 dní odo dňa doručenia Objednávky Dodávateľovi.
9. **Jazyk ponuky:**

 Ponuky sa predkladajú v slovenskom alebo českom jazyku.

1. **Kritéria na vyhodnotenie ponúk**

Ponuky sa budú vyhodnocovať na základe najnižšej ponuky – najnižšej celkovej predpokladanej ceny za predmet zákazky v EUR bez DPH.

1. **Spôsob predloženia ponuky:**

# Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky.

1. **Podmienky účasti:**
	1. **Osobné postavenie**
		1. Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní (ZVO) a nesmie u neho existovať dôvod na vylúčenie podľa § 40 ods. 6 ZVO (konflikt záujmov nemožno odstrániť inými účinnými opatreniami) a podľa § 40 ods. 8 ZVO. Splnenie podmienky účasti podľa § 32 ods. 1 písm. f) ZVO (zákaz účasti vo verejnom obstarávaní potvrdený konečným rozhodnutím) uchádzač preukáže doloženým čestným vyhlásením podľa Prílohy č. 3. Splnenie podmienky účasti podľa § 32 ods. 1 písm. e) ZVO (oprávnenie poskytovať službu) uchádzač nepreukazuje – obstarávateľ si túto skutočnosť overí z verejne dostupných zdrojov (Obchodný register SR). Uchádzač môže preukázať splnenie podmienky účasti aj podľa § 152 ods. 1 ZVO (zápisom do zoznamu hospodárskych subjektov) alebo § 152 ods. 3 ZVO.
		2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO.
		3. Uchádzač môže požadované doklady predbežne nahradiť aj čestným prehlásením podľa Prílohy č. 3, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do desiatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v čestnom prehlásení.
		4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.
		5. Doklady musia byť aktuálne a musia odrážať skutočný stav v čase predkladania ponuky.
	2. **Finančné a ekonomické postavenie**

Nepožaduje sa

* 1. **Technická spôsobilosť alebo odborná spôsobilosť:**
		1. **Zoznam dodávok tovaru za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.**

Minimálna požadovaná úroveň štandardov:

Zo zoznamu dodávok tovaru musí vyplynúť, že celková hodnota dodávok tovaru rovnakého alebo podobného charakteru a zložitosti ako je predmet zákazky za predchádzajúcich päť rokov od vyhlásenia verejného obstarávania bola kumulatívne minimálne 50 000,- EUR bez DPH (slovom päťdesiattisíc euro).

Za dodávku tovaru rovnakého alebo podobného charakteru a zložitosti ako je predmet zákazky obstarávateľ považuje dodávku kamier pre dráhové vozidlá (pod pojmom dráhové vozidlá má obstarávateľ na mysli koľajové vozidlá, trolejbusy a vozidlá lanových dráh v zmysle § 20 ods. 1 zákona č. 513/2009 Z. z. - Zákon o dráhach a o zmene a doplnení niektorých zákonov, v platnom znení).

Zoznam dodávok tovaru bude uchádzačom predložený ako vyplnená príloha č. 6 tejto výzvy. Uchádzač v zozname dodávok tovaru uvedie všetky informácie potrebné na posúdenie splnenia podmienky účasti, a to najmä: (i) identifikáciu odberateľa, (ii) názov a stručný opis plnenia, (iii) lehotu dodania, (iv) zmluvnú cenu bez DPH a (v) kontaktné údaje na osobu na strane objednávateľa, u ktorej obstarávateľ môže predmetné údaje overiť. Pokiaľ v zozname referencií nie sú uvedené údaje v rozsahu alebo štruktúre potrebnej na posúdenie splnenia tejto podmienky účasti, uchádzač bližšie údaje k príslušnej referencii doplní do ponuky.

V prípade uvedenia hodnôt v inej mene ako v EUR je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu zaslania, resp. zverejnenia výzvy na predkladanie v systéme JOSEPHINE.

* + 1. **Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.**

Uchádzač musí preukázať svoju odbornú spôsobilosť na uskutočňovanie stavebných prác potvrdením, že má k dispozícii nižšie uvedených odborníkov spĺňajúcich stanovené požiadavky.

Nižšie uvedené požiadavky na odborníka uchádzač preukáže predložením:

1. vyhlásenia odborníka s obsahovými náležitosťami podľa prílohy č. 7 tejto výzvy,
2. dokladu o odbornej spôsobilosti alebo ekvivalent dokladu preukazujúceho kvalifikáciu odborníka**.**

* + - 1. Kľúčový odborník č. 1: vedúci tímu – 1 osoba

Minimálne kritéria týkajúce sa kvalifikácie, zručnosti a praxe na túto funkciu sú nasledovné:

1. uchádzač preukáže, že kľúčový odborník č. 1 disponuje odbornou spôsobilosťou podľa § 26 vyhl. Ministerstva dopravy, pôšt a telekomunikácií SR č. 205/2010 Z.z. o určených technických zariadeniach a určených činnostiach a činnostiach na určených technických zariadeniach na výkon činnosti elektrotechnik na riadenie činností alebo na riadenie prevádzky v rozsahu E6a.

Odborník musí poskytovať služby riadne, zodpovedne a v zmysle zmluvných podmienok počas celej doby platnosti zmluvy.

* + 1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia v rovnakom rozsahu, ako uchádzač a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.
	1. **Splnenie podmienok účasti uvedených v tomto bode Výzvy môže uchádzač predbežne nahradiť čestným vyhlásením podľa Prílohy č. 3.**
1. **Elektronická aukcia:** nie
2. **Vyhodnotenie ponúk:**
	1. Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria cena celkom bez DPH za celý predmet zákazky, pričom na prvom mieste sa umiestni ponuka s najnižšou cenou celkom bez DPH.
	2. Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.
	3. V prípade, že uchádzač predbežne nahradil doklady preukazujúce splnenie podmienok účasti uvedené v bode 16 Výzvy čestným vyhlásením podľa Prílohy č. 3, obstarávateľ môže vyzvať uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 5 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.
	4. Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.
	5. V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.
	6. Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.
	7. Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je on a jeho známi subdodávatelia zapísaný v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie zmluvy, predloží údaje a doklady podľa bodu 19 tejto výzvy.
	8. Obstarávateľ si vyhradzuje právo vyzvať úspešného uchádzača na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 19 tejto výzvy týkajúce sa osobného postavenia.
	9. V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.
3. **Doplňujúce informácie:**
	1. Obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Obstarávateľ vyžaduje, aby navrhovaný subdodávateľ spĺňal podmienky účasti týkajúce sa osobného postavenia podľa § 32 ods. 1 písm. e) a f) ZVO a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
	3. Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Prílohy:

1A - Špecifikácia predmetu zákazky

1B – Technický list IP-10,4inch-BS-370.1N6

1C – Technický list - BS 308.0103

2 - Návrh uchádzača na plnenie kritérií a cenová tabuľka

3 - Čestné vyhlásenie uchádzača

4 - Čestné vyhlásenie dodávateľa – sankčné opatrenia

5 - Rámcová dohoda na dodanie tovaru

6 – Zoznam dodaných tovarov

7 - Vyhlásenie odborníka

V Bratislave dňa 17.05.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 JUDr. Barbora Notová

 vedúca odboru právnych služieb a verejného obstarávania

**Príloha č. 1A**

**Špecifikácia predmetu zákazky**

Špecifikácia predmetu zákazky tvorí samostatnú prílohu (pdf) tejto výzvy.

 **Príloha č. 1B**

**Technický list IP-10,4inch-BS-370.1N6**

Technický list IP-10,4inch-BS-370.1N6 tvorí samostatnú prílohu (pdf) tejto výzvy.

 **Príloha č. 1C**

**Špecifikácia predmetu zákazky**

Technický list - BS 308.0103 tvorí samostatnú prílohu (pdf) tejto výzvy.

**Príloha č. 2**

**Návrh uchádzača na plnenie kritérií a cenová tabuľka**

Návrh uchádzača na plnenie kritérií a cenová tabuľka tvorí samostatnú prílohu (excel) tejto výzvy.

**Príloha č. 3**

**Čestné vyhlásenie uchádzača**

Čestné vyhlásenie uchádzača tvorí samostatnú prílohu (word) tejto výzvy.

**Príloha č 4**

**Čestné vyhlásenie dodávateľa – sankčné opatrenia**

Čestné vyhlásenie dodávateľa – sankčné opatrenia tvorí samostatnú prílohu (word) tejto výzvy.

**Príloha č. 5**

**Rámcová dohoda na dodanie tovaru**

Rámcová dohoda na dodanie tovaru tvorí samostatnú prílohu (word) tejto výzvy

**Príloha č. 6**

**Zoznam dodaných tovarov**

Zoznam dodaných tovarov tvorí samostatnú prílohu (word) tejto výzvy

**Príloha č. 7**

**Vyhlásenie odborníka**

Vyhlásenie odborníka tvorí samostatnú prílohu (word) tejto výzvy

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)